| Shadowrun |
| --- |
| „Shadowrun" 20-mečio proginio taisyklių leidimo viršelis |
| Kūrėjas | Jordan Weisman Bob CharrettePaul HumeTom DowdL. Ross Babcock IIISam LewisDave WylieMike Mulvihill ir kt. |
| Leidėjas | FASA CorporationFantasy ProductionsCatalyst Game Labs |
| Leidimo metai | 1989 (pirmasis leidimas)2013 (penktasis, naujausias leidimas) |
| Žanras | postmoderni magija, kiberpankas, maginė fantastika |
| Mechanika | Shadowrun |

**Shadowrun** – mokslinės-maginės fantastikos vaidmenų žaidimas, kurio veiksmas vyksta netolimoje ateityje, fiktyvioje visatoje, kur vienu metu koegzistuoja kibernetika, magija ir fantastinės būtybės. Serija apjungia kiberpanko, urbanistinės fantastikos ir kriminalinį žanrus, pasitaiko ir konspiracijų, siaubo bei detektyvo žanrų elementų. Sukurtas 1989 m. jis tapo vienu populiariausiu vaidmenų žaidimų ir išsiplėtė iki didelės frančizės, apimančios knygų serija, šešis kompiuterinius žaidimus, kolekcionuojamų kortų žaidimą, du miniatiūrų žaidimus.

Pasaulis
--------

„Shadowrun" veiksmas vyksta artimoje ateityje, pirmajame taisyklių leidime tai buvo 2050 m. 20-ųjų metinių leidime – 2077 m. Pasibaigus Majų kalendoriaus ilgajam ciklui, pasaulį ištiko permainos: atsirado magija, įvairios fantastinės būtybės – drakonai, gūlai ir kt. dalis žmonių transformavosi į įvairias maginės fantastikos rases – elfus, nykštukus, orkus ir kt. šamanai atrado tikrą ryšį su dvasių pasauliu. Tuo pačiu vystėsi ir technologijos, technologine ir socialine prasme pasaulis tapo tipišku kiberpanko pasauliu: viską valdo galingos megakorporacijos, egzistuoja visaapimantis kompiuterinis tinklas „matrica", kiberimplantai ir kt.

Sistema
-------

„Shadowrun" šešiasienis kauliukas, ant kurio šešetas pakeistas žaidimo simboliu.
„Shadowrun" naudoja tik šešiasienius kauliukus. Žaidimas yra paremtas įgūdžių sistema, skirtingai nei klasių sistemoje, žaidėjas neprivalo pasirinkti konkrečios klasės, o renkasi tik kokius įgūdžius jo veikėjas mokės. Klasės („archetipai") egzistuoja, tačiau tik kaip gairės žaidėjams. Tarp klasių yra hakeriai, „gatvės samurajai", magai, šamanai, technologai („riggers") ir kitos. Veikėjas kuriamas jo įgūdžius ir kitas savybes „perkant" už taškus. Kiekvienas veikėjas turi skaičiumi išreikštą „esenciją", tam tikrą gyvybės jėgą, kuri mažėja naudojant kiberimplantus. Nuo jos priklauso magiškos galios, todėl, pvz. magams žalinga naudoti implantus. Patirties taškai šiame žaidime vadinasi *karma*. Už juos galima tobulinti veikėjo įgūdžius bei naudoti įvairiais kitais būdais (priklausomai nuo konkretaus taisyklių leidimo, pvz. sykį išvengti mirties).

Apdovanojimai
-------------

„Shadowrun" ir įvairūs jo priedai yra laimėję „Origins Awards". Ketvirtasis leidimas 2006 m. yra taip pat laimėjęs „Ennie Awards" už geriausias vaidmenų žaidimų taisykles ir geriausią žaidimą.

Kiti kūriniai
-------------

### Kompiuteriniai žaidimai

| Metai | Žaidimas | Kūrėjas | Leidėjas | Platforma(-os) |
| --- | --- | --- | --- | --- |
| 1993 | Shadowrun | Beam Software | Data East | Super Nintendo |
| 1994 | Shadowrun | BlueSky Software | Sega Entertainment | Sega Mega Drive |
| 1996 | Shadowrun | Group SNE | Compile | Sega Mega-CD |
| 2007 | Shadowrun | FASA Interactive | Microsoft Game Studios | Xbox 360, Microsoft Windows |
| 2013 | Shadowrun Returns | Harebrained Schemes |  | Microsoft Windows, Mac OS X, Linux, iOS, Android, Ouya |
| 2014 | Shadowrun: Dragonfall – Director's Cut | Harebrained Schemes |  | Microsoft Windows, Mac OS X, iOS, Android |
| 2015 | Shadowrun Chronicles: Boston Lockdown | Cliffhanger Productions | Nordic Games | Microsoft Windows, Linux, Mac OS X, Ouya, iOS, Android; visos naršyklės naudojantis Unity Web Player |
| 2015 | Shadowrun: Hong Kong | Harebrained Schemes |  | Microsoft Windows, Linux, Mac OS X |

### Kortų žaidimas

„Shadowrun" žaidimų kūrėjai yra sukūrę 4 versijų „Shadowrun" kortų kalades, kurios vadinasi „Shadowrun: The Trading Card Game".

### Stalo žaidimas

Dar kompanijos „WizKids" yra sukurtas „Shadowrun" stalo žaidimas, kuriame yra daugelių „Shadowrun" žaidimų veikėjų figūrėlės.

### Knygos

Yra parašytos 48 „Shadowrun" knygos, kuriose aprašytas tolesnis „Shadowrun" žaidimų veikėjų gyvenimas ir naujos istorijos, susijusios su „Shadowrun" žaidimais.

Nuorodos
--------

* Oficiali „Shadowrun" žaidimų svetainė Archyvuota kopija 2008-05-24 iš Wayback Machine projekto. **(**angl.**)**
* Kita svetainė apie „Shadowrun" **(**angl.**)**

  


v • a • r **Shadowrun** 

|  |  |
| --- | --- |
| Žaidimai | Shadowrun (SNES)  • Shadowrun (Sega)  • Shadowrun (Mega CD) • Shadowrun (PC) |